U skladu sa člankom 15. Zakona o javnoj nabavi (NN 120/16) na temelju članka 66. Statuta Prve osnovne škole, Školski odbor Prve osnovne škole na elektronskoj sjednici održanoj dana 21.07.2020. godine donosi,

**PRAVILNIK O IZMJENAMA**

**PRAVILNIKA ZA PROVEDBU POSTUPKA**

**JEDNOSTAVNE NABAVE**

**Članak 1.**

U Pravilniku za provedbu postupaka jednostavne nabave (Klasa: 003-05/17-01/01, Ur.broj: 2133-26-17-01 od 01.09.2017. godine) mijenjaju se članci 4. , 5. i 6. koji sada glase:

KATEGORIJE JEDNOSTAVNE NABAVE

Članak 4.

U Prvoj osnovnoj školi, Ogulin (u daljnjem tekstu: Škola) jednostavna nabava se provodi za tri kategorije procijenjene vrijednosti i to za iznos koji je:

 a) manji od 30.000,00 kuna (bez PDV-a) – JN1,

 b) jednak ili veći od 30.000,00 kuna (vez PDV-a), a manji od 70.000,00 kuna

 (bez PDV- a) – JN2

 c) jednak ili veći od 70.000,00 kuna (bez PDV-a) – JN3.

Postupak iz st.1 alineja a) ovog članka provodi ravnatelj kao ovlaštena osoba naručitelja, dok postupke iz alineje b) i c) provodi Stručno povjerenstvo od najmanje tri (3) člana od kojih jedan (1) ima važeći certifikat iz područja javne nabave, a koje prije pokretanja postupka imenuje ravnatelj.

PROVOĐENJE POSTUPAKA JEDNOSTAVNE NABAVE PROCIJENJENE VRIJEDNOSTI MANJE OD 30.000,00 KUNA

Članak 5.

Postupak jednostavne nabave procijenjene vrijednosti manje od 30.000,00 kuna (bez PDV-a) (JN1) provodi ravnatelj Škole izdavanjem narudžbenice ili zaključivanjem ugovora s jednim (1) gospodarskim subjektom.

Evidencija o izdanim narudžbenicama i ugovori čuvaju se u računovodstvu škole.

PROVOĐENJE POSTUPAKA JEDNOSTAVNE NABAVE PROCIJENJENE VRIJEDNOSTI JEDNAKE ILI VEĆE OD 30.000,00 KUNA I MANJA OD 70.000,00 KUNA

Članak 6.

Postupak jednostavne nabave procijenjene vrijednosti jednake ili veće od 30.000,00 kuna (bez PDV-a), a manje od 70.000,00 kuna (bez PDV-a) provodi Stručno povjerenstvo pozivom za dostavu ponuda od najmanje tri (3) gospodarska subjekta.

Iznimno iz stavka 1. ovog članka, Poziv na dostavu ponuda može se ovisno o prirodi predmeta nabave uputiti i jednom gospodarskom subjektu u posebnim slučajevima navedenim u Zakonu.

**Članak 2.**

Ostali članci Pravilnika za provedbu postupaka jednostavne nabave se ne mijenjaju.

**Članak 3.**

Pravilnik o izmjenama Pravilnika za provedbu postupaka jednostavne nabave stupa na snagu danom donošenja te će se objavit na mrežnim stranicama i oglasnoj ploči Škole.

Klasa: Predsjednik školskog odbora

Ur.broj: 2133-26-20- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Igor Salopek